ભાજપ અગ્રણી અને પક્ષના સૌરાષ્ટ્ર-કચ્છ પ્રવકતા રાજુભાઈ ધ્રુવે એક નિવેદનમાં મુખ્યમંત્રી વિજયભાઈ રુપાણીને હૃદયપૂર્વક અભિનંદન અને શુભેચ્છાઓ પાઠવતાં જણાવ્યું છે કે, સંવેદનશીલતા, પ્રગતિશીલતા, પારદર્શિતા અને નિર્ણાયકતાનાં મુલ્ય-આધારિત ચાર સ્તંભ ઉપર ગુજરાતની વિકાસયાત્રા સુદૃઢ બનાવનાર વિજયભાઈ રુપાણીએ રાજ્યના મુખ્યમંત્રીપદે યશસ્વી કાર્યકાળના ત્રણ વર્ષ પૂર્ણ કરી ચોથા વર્ષમાં મંગલ પ્રવેશ કર્યો છે ત્યારે તેઓ સમગ્ર ગુજરાતની પ્રજાના અભિનંદનના અધિકારી છે.